text: - Tíðindi, mentan og ítróttur
text: #000000
text: 28. oktober 2013: AOL flytur í høli hjá Shipping.fo
text: #000006
text: 29. november 2013: Tjóðbankin í Kongo flytur EGAL 43 mió. dollarar
text: #000009
text: EGAL hevur blóðreyð tøl á bankakontuni. EGAL fær pengar frá Tjóðbankanum og kann bæði rinda skuldina aftur og samstundis keypa fleiri ognir. Tjóðbankin hevur ikki heimild at flyta privatum fyritøkum pengar.
text: #000010
text: 2014: 33 mió. kr. verða fluttar úr Kongo til Føroya
text: #000011
text: EGAL flytur í fleiri umførum pengar í All Oceans Logistics. Umroknað til danskar krónur svarar tað til umleið 33 mió. kr., sum verða fluttur úr Kongo til Føroya.
text: #000012
text: Í 2015 eru enn fleiri flytingar úr Kongo til Føroya, umleið 36 mió. kr. 25 flytingar eru frá EGAL, ein er frá felagnum Kuntuala Agence Maritime, og 10 flytingar eru frá havnafyritøkuni Port de Ficher.
text: #000013
text: Í 2016 verða umleið 7 mió. kr. fluttar úr Kongo til Føroya.
text: #000015
text: 1. februar 2016: Lumumba verður kredittstjóri í BGFI-bankanum
text: #000017
text: 30 ára gamli Jean-Jaques Lumumba tekur við sum kredittstjóri í BGFI-bankanum, har EGAL er størsti kundin. Hann varnast merkisverdu flytingarnar til og úr EGAL, millum annað flytingarnar til Føroya.
text: #000018
text: Jean-Jaques Lumumba varskógvaði tað, sum fyrifórst í BGFI-bankanum og fann sær friðskjól í Fraklandi
text: #000019
text: 29. oktober 2016: Lumumba verður varskógvari
text: #000020
text: Jean-Jaques Lumumba, sum uttan úrslit hevur ávarað bankastjóran, Francis Selemani, fosturbeiggi forsetan, um illgrunasomu flytingar, tekur til rýmingar. Í belgiska blaðnum Le Soir varskógvar hann, at pengar eru ólógliga fluttir úr Tjóðbankanum í BGFI-bankan og fyritøkuna EGAL.
text: #000021
text: 29. november 2016: 30 mió. dollarar verður fluttir EGAL
text: #000022
text: EGAL er aftur í gjaldstrupulleikum og fær aftur eina trivaliga pengainnspræing, hesaferð meira enn 30 mió. dollarar í alt. Tað er trupult at finna upprunan til pengarnar, men samband er millum pengakontuna, haðani pengarnir stava, og Tjóðbankan í Kongo.
text: #000023
text: Farmaskpið El Nino, sum er skrásett í føroysku skipaskrásetingini, flutti villdjór úr Namibia á forvitnisligan djóragarð, sum táverandi forsetin í Kongo eigur
text: #000026
text: Felagskapurin PPLAAF, sum verjir varskógvarar í Afrika, kunnger Lumumba-papers. Tey avdúka Kabila-netverkið, og hvussu tey hava sætað sær og sínum. Tað verður skrivað, at okkurt um 5 mió. dollarar eru fluttir víðari á bankakontuna hjá All Oceans Logistics í Bank Nordik.
text: #000028
text: 19. november 2021: Congo Hold-Up avdúkar pengaflytingar
text: #000029
text: Fjølmiðlar og felagskapir avdúka við skjølunum í Congo Hold-Up bæði mutur og frændaveldi í Kongo. Tað er størsti dátulekin á afrikanska meginlandinum nakrantíð. EGAL hevur ólógliga fingið 43 milliónir dollarar úr kongolesiska Tjóðbankanum, og yvir 30 milliónir aftrat í illgrunasomum flytingum við tilknýti til Tjóðbankan. Av hesum eru 100 mió. kr. fluttar frá Egal í Kongo á bankakontur í Bank Nordik, sum feløgini á Mykinesgøtu 5 eiga. Í alt fara 120 milliónir úr BGFI bankanum í Kongo til konto í BankNordik.
text: #000030
text: PPLAAF hevur saman við franska tíðindamiðlinum Mediapart skipað fyri kanningararbeiðinum, sum avdúkar, at fyrrverandi forsetin í Kongo, Joseph Kabila, hevur saman við vinum og skyldfólki brúkt fólksins pengar at byggja sær sítt egna handilsveldið.
text: #000031